ZAPISNIK 34. SJEDNICE VMO BORONGAJ LUGOVI
održane 26. veljače 2024., 20:00h, u prostorijama MS Borongaj Lugovi, Vukomerec 41.
 
Prisutni članovi:
1. Ivana Perković
2. Petar Miočević
3. Bruno Rižmarić
4. Ivica Milković
5. Lidija Klanjec

Ostali prisutni:
1. Kata Hačko

Predsjednica VMO uvodno konstatira kako su prisutni svi članovi Vijeća, te kako Vijeće može pravovaljano donositi odluke nakon čega pozdravlja i predstavlja vijećnicima gospođu Hačko koja je, kao zainteresirana građanka s područja MO Borongaj Lugovi, najavila i izrazila želju prisustvovanja sjednici.
Predsjednica stavlja na glasanje zapisnik 33. sjednice VMO Borongaj Lugovi, koji je prihvaćen jednoglasno bez rasprave.
Predsjednica predlaže izmjenu dnevnog reda na način da se iz istog izbaci točka br. 2 - korištenje prostora MS Borongaj Lugovi iz razloga što nije zaprimljen zahtjev za korištenje prostora zbog odustajanja potencijalnog korisnika. Vijeće, bez rasprave, jednoglasno prihvaća dnevni red kako slijedi



D N E V N I   R E D

1. Izvješće o radu VMO Borongaj Lugovi u 2023. godini
2. Aktualna komunalna problematika
3. Izvješća, pitanja i prijedlozi






1. Izvješće o radu VMO Borongaj Lugovi u 2023. godini

	Predsjednica VMO Borongaj Lugovi predstavlja vijećnicima izvješće o radu VMO Borongaj Lugovi u 2023. godini, koje su članovi Vijeća zaprimili u radnim materijalima za 34. sjednicu. 
	Nakon kraće rasprave, izvješće je prihvaćeno jednoglasno bez rasprave.

(Tekst Izvješća prilog je ovom Zapisniku.)




2. Aktualna komunalna problematika

Predsjednica VMO konstatira kako od prošle, 33. sjednice, nije primijećena potreba za dodatnim komunalnim radovima i zahvatima koji bi zahtijevali prihvaćanje od strane Vijeća, s obzirom kako je od prošle sjednice proteklo kratko vremensko razdoblje, te stoga zaključci s prošle sjednice nisu mogli još biti realizirani.
S obzirom kako nitko drugi od vijećnika nije imao prijedloge zaključaka za ovu točku sjednice, na prijedlog predsjednice VMO prelazi se na treću točku dnevnog reda.



3. Izvješća, pitanja i prijedlozi

Predsjednica VMO izvještava nazočne članove kako je zahtjev podnesen od strane člana Vijeća, g. Ivice Milkovića oko postavljanja mrežica za golove na igralištu u Savudrijskoj ulici prihvaćen, te kako je isti stavljen u postupak izvršavanja. Nastavno na ovaj zahtjev, predsjednica VMO konstatira kako je na navedenom igralištu također postavljena nova rasvjeta, oko koje su već zaprimljene zahvale i pohvale građana.
Predsjednica VMO izvještava nazočne članove kako je po zahtjevu za postavljanje zapreka u jednom od slijepih ulaza kod Pevexa na Čavićevoj ulici radi sprječavanja navažanja otpada zatraženo postavljanje dviju “new jersey” betonskih barijera.
Predsjednica VMO ističe kako je došlo do ponovnog nakupljanja otpada u tzv. “Genzićevoj” šumici na ulici Vukomerec, preko puta u.o. “Valentino”. Navodi kako za istu lokaciju nije više potrebno slati zahtjeve za čišćenje, već o navedem obavijestiti reference Gradske četvrti po potrebi.
Predsjednica VMO ističe kako Vijeće nastavlja zaprimati komunikaciju od strane g. Marija Horvata vezano za problematičnu obitelj u Beramskoj ulici koja nepropisno odlaže otpad u svom dvorištu, što je bilo jednom od tema na prethodnim sjednicama. Čistoća propisno i na vrijeme odvozi taj otpad, što potvrđuje i zaprimljena komunikacija kojom se g. Horvat zahvaljuje na učinjenom.
Predsjednica VMO obavještava nazočne članove kako je bilo uočeno rušenje stabala na uglu Čavićeve ulice i Borongajske ceste. Po zahtjevu predsjednice VMO, na teren izlazi komunalno redarstvo kako bi provjerilo o čemu je riječ. Komunalno redarstvo je zaključilo kako se u skladu sa svim dozvolama izvodi izgradnja novog vrelovoda od strane HEP Toplinarstva, na trasi kojom će ići budući produžetak Ulice grada Vukovara.
Nastavno na zaključak kojim se tražilo rješenje statusa zemljišta Jurinametala, predsjednica VMO izvještava kako je od nadležnih tijela zaprimljen isti odgovor koji je zaprimljen više puta, bez ikakvog razumijevanja i želje da se situacija razriješi. 
Predsjednica VMO izvještava nazočne članove kako su sredstva za postavljanje novih znakova konačno pribavljena, te kako će oštećeni znak s imenima ulica na uglu Gologoričke ulice i ulice Vukomerec biti zamijenjen u travnju ili svibnju mjesecu.
Predsjednica VMO izvještava nazočne članove kako je u tijeku čišćenje prve lijeve prostorije u prostorima MS Borongaj Lugovi, kako bi se navedena prostorija mogla početi koristiti u produktivne svrhe. Namještaj u gradskom vlasništvu je već otpisan, te će u dogledno vrijeme biti pozvan kamion Čistoće radi odvoza glomaznog otpada.
Članica Vijeća, gđa. Lidija Klanjec postavlja pitanje oko ponovnog orezivanja stabala na Čavićevoj ulici, s obzirom da krošnje istih zaklanjaju javnu rasvjetu. Predsjednica VMO preuzima zadaću provjeriti status rezanja krošnji kako bi mogla pružiti točan odgovor vijećnici.
S obzirom da se nitko drugi nije javio za riječ, predsjednica VMO Borongaj Lugovi zaključuje 34. sjednicu VMO Borongaj Lugovi u 20:55 sati.



KLASA: 024-08/24-003/321
URBROJ: 251-13-11-11/002-24-3
Zagreb, 26. veljače 2024.

ZAPISNIK VODIO:			     
Petar Miočević	

Predsjednica Vijeća Mjesnog odbora
Borongaj Lugovi
								
              Ivana Perković 

							
